als_Latn dik_Latn sna_Latn
Presidenti amerikan Donald Trump i ka kaluar informacione shumë të klasifikuara Ministrit të Jashtem rus, Serghei Lavrov, dhe ambasadorit rus Serghei Kislyak gjatë takimit në Shtëpinë e Bardhë më 10 majin e shkuar.
Këte shkruante dje gazeta Washington Post, duke treguar se informacionet e dhëna rrezikojnë të kompromentojnë burimin e inteligjencës kyç për Shtetin Islamik.
Sipas Washington Post informacioni i klasifikuar që iu kalua rusëve ishin siguruar nga një partner i SHBA-së nëpërmjet një shkëmbimi informacionesh që ishte konsideruar kaq sensibël saqë nuk i ishte komunikuar asnjë aleati tjetër, madje dhe vetë brenda qeverisë amerikane ishin në dijeni një numër shumë i kufizuar personash.
W.Post ka folur për informacion të koduar, që përbën nivelin më të lartë të sekretit që Trump i kaloi ambasadorit rus dhe asnjë aleati të SHBA-së. Ky lajm vjen në mes të një një debati të ashpër që po zhvillohet në Washington pas shkarkimit të shefit të FBI-së, James Comey, që ishte duke hetuar lidhur me skandalin e quajtur Russiagate.
Në fakt, Trump priti Lavrov dhe Kislyak vetëm pak orë pasi shkarkoi Comey, ndërkohë që Krislyak është një nga figurat qendrore të Russiagate. Ai ishte diplomati që i kishte marrë premtime për heqjen e sanksioneve kundër Rusisë, ish-këshilltarit të sigurisë, Michael Flynn, që më vonë u detyrua të dorëhiqej… Gjithashtu, një takim me Kislyak bëri që edhe Ministri i Drejtësisë, Jeff Session, të abstenojë nga hetimet për këtë hetim.
Sipas W.Post, Trump, gjatë këtij takimi i kishte ilustruar rusëve detaje të kërcënimit të ISIS nga përdorimi i laptopëve kundër avionëve që sipas disa anëtarëve të kabinetit të diskutojë për këto informacione me një kundërshtar, duhet të konsiderohet ilegale.
Megjithatë, shkruante gazeta, Trump, me cilësinë e Presidentit, ka fuqinë për të deklasifikuar informacione dhe nga kjo pikëpamje është e vështirë se ka shkelje ligjore.
Keshiltari aktual i sigurisë kombëtare, HR McMaster, që ishte pjesëmarrës në takim, deklaroi se është diskutuar për rreziqet që paraqet organizata terroriste, duke perfshirë edhe ato ajrore.
Një burim i gazetës, një ish-funksionar i lartë pranë kësaj administrate, tha se Trump është shumë i pakujdesshëm dhe nuk i vlerëson siç duhet të gjitha gjërat që kanë të bëjnë me sigurinë kombëtare dhe marrëdheniet e tij me Rusinë janë kaq misterioze.
Kam një shërbim inteligjent shumë të fuqishëm që më kalon çdo ditë informacione shumë të rëndësishme-i kishte konfirmuar Trump Lavrovit gjatë takimit.
Gazeta shpjegonte se nuk kishte publikuar shumë detaje dhe sidomos vendin nga ishte marrë burimi pasi nuk donte që të rrezikonte kapacitetet e shërbimeve sekrete, sepse Rusia mund të identifikonte aleatin e SHBA-së ose aftësinë e shërbimeve të përfshira në të.
Nëse për luftën kundër ISIS Moska dhe Washington kanë objektiva të njëjta për Sirinë, ata kanë dy agjenda të ndryshme pasi Rusia mbështet Bashar al-Assad.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn